Amerika berdepan dengan bahaya yang tidak pernah dilihat.
Tiba masanya untuk patriot sejati tampil.
Bertindak.
Hari ini,
kita tuntut perhitungan.
Saya tidak boleh berdiam lagi tentang keadaan di Washington.
Sebagai naib presiden yang bersumpah akan melindungi republik,
saya tak boleh benarkan…
Penindas!
Autokrat korup yang bijak berselindung,
nekad mahu membolot kuasa untuk menyemarakkan agenda radikalnya.
Sukar untuk mengakuinya. Dia presiden saya.
Tapi Garfield tidak jujur dengan rakyat yang mengundi dia.
Tiada sekelumit kesetiaan pun.
Hanya mungkir janji.
- "Mungkir janji." - Mungkir janji.
Nampak dia kebelakangan ini?
Ada sesiapa nampak?
Petik saja nama saya. Lantaklah.
Presiden kini mengelak bertemu rakyat Amerika,
mengeluarkan dekri menyeluruh
dari sebalik Rumah Putihnya.
Boleh bayangkan?
Selama beberapa bulan, saya dapat jadi naib presiden.
Saya menyeru setiap rakyat yang jujur dan beragama
agar mereka bersuara,
berarak ke Pennsylvania Avenue
dan menuntut presiden mereka untuk mengotakan janjinya.
Hantar mesej kepada dia.
Lantang dan jelas.
Rakyat tidak boleh diabaikan.
Ini cuma tentang pelabuhan!
Biar New York kekalkan pemungutnya!
Conkling akan hentikan serangan.
Dia musuh yang terlalu kuat.
Dia boleh melumpuhkan seluruh kerajaan.
Sehingga tuan batalkan pencalonan.
Kamu semua orang paling berkuasa dalam Kongres!
Conkling pandang sekali dan…
Awak cetuskan perbalahan!
Awak yang memecahbelahkan parti ini
sebab dendam yang sudah lama awak simpan.
Awak mahu saya tumbuk muka awak?
- Betulkah? Keganasan? - Saya boleh.
Tapi bukan ketika ini,
kerana ketika ini, kita ada kerja, tuan-tuan.
Jadi, buatlah kerja awak!
Tuan-tuan! Bertenang sekarang!
Atau saya halau kamu dari bangunan ini selamanya!
Termasuk awak, Tuan Setiausaha.
Baiklah, saya bersumpah untuk tamatkan kemelut dalam kerajaan.
Ganjaran atau naungan, gelarlah apa-apa pun.
Ia tidak bagus.
Orang tak guna curi duit rakyat untuk menawarkan kerja yang tak wujud!
Pegawai melelongkan pengaruh tanpa rasa malu.
Bukan begini caranya demokrasi dipertahankan.
Ini salah,
dan kita semua tahu.
Ini perjuangan kita.
Bertahun-tahun dari sekarang,
sejarah akan menilai tindakan kita semua hari ini.
Apa agaknya mereka akan kata tentang kita?
Tangguh semua agenda lain dalam Senat
sehingga pencalonan Robertson sebagai pemungut cukai.
Apa?
Boleh dia buat begitu?
Keputusan saya muktamad. Saya perlu lawat isteri saya.
Tunggu! Tuan Presiden! Tuan Presiden, boleh…
Bukankah kau semua jawatankuasa pendamaian?
Angin sudah berubah arah.
Ya? Betulkah?
Biar aku ubah balik untuk kau.
Bagi senator yang mengundi calon Garfield, anggap itu undian terakhir.
Mungkin jawatankuasa ini lebih cenderung kepada belas kasihan, bukan ancaman?
Suara kau buat aku rasa nak gantung diri. Cukup belas kasihan?
Berambus!
Okey, mari pergi.
Rekahan sudah semakin jelas.
Apa pendapat awak?
Awak lebih bijak daripada mereka.
Penting sangatkah jawatan pemungut cukai?
Berbaloikah mempertaruhkan segalanya demi jawatan ini?
Pelabuhan. Sistem naungan. Itu saja yang saya ada.
Tak, awak disayangi.
Awak tak tahukah awak lelaki paling popular di New York?
Dengan atau tanpa naungan.
Penjaja jalanan semuanya berebut-rebut untuk berjabat tangan awak.
Ibu bapa namakan anak mereka sempena awak kerana rasa kagum.
Semuanya boleh hilang sekelip mata.
Awak terlalu pandang rendah kepada orang lain
serta pendorong mereka.
Pemimpin yang baik tahu membezakan masa untuk berperang
dan masa untuk keamanan.
Puan Sprague…
saya akan hilang arah jika awak tiada.
Sebab itulah…
saya minta cerai dengan gabenor
awal hari ini.
Saya dah sedia.
Saya enggan hidup dalam bayang-bayang.
Tidak.
Suami awak akan salahkan saya.
Dia akan serang saya dalam akhbar
pada waktu saya memerlukan sokongan.
Itu saja yang awak fikir?
Kate, saya ada keluarga di Albany.
Julia dan anak kami.
Kita tidak berselindung pun.
Seluruh DC sudah tahu tentang kita.
Betul.
Tapi ia tidak diterima di Albany.
Nak saya lepaskan kerusi Senat?
Kita berdua perlu letak jawatan, Tom.
Saya suka jadi senator.
Bertenang.
Ia sementara saja.
Tanda protes untuk memalukan si celaka di sebelah sana.
Tapi Demokrat akan dapat majoriti dan kita pula hilang kuasa.
Untuk beberapa minggu, ya.
Pada masa itu, semuanya huru-hara.
Kita saksikan saja
agenda Garfield tumbang dan lingkup.
Sehinggalah kawan kita dari New York mengundi kita kembali
dengan undian sebulat suara.
Kita kembali ke Senat dengan kemenangan
bersama mandat baharu
dan presiden tak guna yang akan sujud di kaki kita, Tom.
Ingatkan Garfield, dia tak boleh buat apa-apa tanpa izin New York.
1 Korintus, 15:42.
"Tubuh disemaikan dalam kebinasaan
dan dibangkitkan dalam ketidakbinasaan.
Saudara-saudaraku, aku ingin mengatakan kepadamu,
daging dan darah tiada tempat dalam kerajaan Tuhan.
Tidak kita semua akan mati,
tetapi semua akan diubah.
Dalam sekelip mata, ketika berbunyinya sangkakala terakhir.
Sangkakala pastinya berbunyi,
dan yang mati akan dibangkitkan.
Wahai maut, di mana kemenanganmu?
Wahai maut, di mana sengatmu?
Sengat maut ialah dosa,
manakala kuasa dosa ialah Taurat."
Apa kau tahu tentang Christ?
Bandar ini semakin pelik.
Garfield!
Saya perlu cakap dengan awak. Tak boleh tunggu lagi.
Sudah tentu.
Boleh saya berkemas sambil kita berbual?
Saya sudah sangat lewat.
Awak nak balik awal?
Saya akan bawa Crete ke Monmouth untuk sambung rawatannya.
Dr. Edson sarankan udara yang lebih nyaman.
Udara pantai bagus.
Saya bawa Nellie ke sana semasa dia sakit.
Maaf, Chester. Selama ini saya tak pernah tanya tentang dia.
Ia agak lucu, walaupun antara kawan rapat saya,
topik mendiang isteri saya jarang timbul, jadi…
Tak apa.
Saya bukan datang sebab itu.
- Silakan. - Tidak. Kalau boleh…
Tentu awak dah baca akhbar. Awak tahu saya menentang awak.
Macam pernah dengar, ya.
Betulkah?
Bagus.
Oleh itu, saya,
dengan rasminya meletakkan jawatan sebagai naib presiden.
Terima kasih.
Saya tak terima.
- Apa? - Saya tak terima peletakan jawatan ini.
Belum lagi.
Saya lebih suka jika awak cuba sekali lagi.
Sekejap.
Tidak, awak tak faham…
Saya menentang secara terbuka. Saya kutuk awak dalam akhbar.
Jadi, jumpa saya dulu selepas ini
sebelum luahkan kebimbangan secara umum.
Saya perlu menjelaskan kepada awak yang awak patut pecat saya.
Saya naib presiden yang teruk.
Bukan selalu.
Awak tak tolak calon saya yang lain di Dewan Senat.
Saya tak luluskan mereka juga.
Saya tak pergi ke Capitol pun!
Ya, tapi awak tak tolak, bukan?
Politik kita tak sama! Saya sehaluan dengan Conkling.
Dalam masa dua hari, saya akan ke Albany untuk sokong dia dan Platt.
Awak buatlah apa yang awak rasa betul.
Saya tak nampak niat sebenar awak!
Entah kenapa, saya tak faham.
Tak ada niat tersembunyi.
Awak sudah umumkan pendapat awak.
Sebagai pemimpin awak ketika ini, saya perlu cuba mengubahnya.
Ia takkan berubah!
Ia takkan berkembang! Ia tetap!
Selamanya!
Datanglah lagi, Encik Arthur. Pintu saya sentiasa terbuka.
Sial!
Akhirnya! Awak pecat dia.
Tidak.
Saya nak dia cuba lagi.
Cuba lagi? Dia naib presiden paling teruk dalam sejarah.
Mungkin, tapi saya rasa ada kebaikan dalam dirinya.
Itu dan dia saja yang tahu di mana majoriti hasil persekutuan disorok.
Ya, bagus kalau dapat tengok lagi.
Bagus, bukan?
Wah.
Bila mereka berdua jadi rapat?
Apa? Betulkah?
Aduhai.
Awak sibuk sangat.
Bila kali terakhir awak tidur?
Saya tak tahu nak buat apa.
Conkling terlalu kuat.
Dia belikan setiap kerusi di Albany.
Undian ini hanya satu sandiwara.
Dia dan Tom Platt akan kembali ke Dewan Senat dalam beberapa hari.
- Mereka akan minta saya dipecat. - Mungkin.
Mungkin saya tak boleh ubah apa-apa.
Bagaimana jika saya membahayakan calon saya yang baik dan jujur?
Saya pertaruhkan mereka walaupun pasti kalah.
Mereka akan lihat seseorang berjuang demi kebaikan.
Lalu hilang jawatan presidennya.
Tak apalah, awak tak mahu jadi presiden.
Beri sini.
Mollie boleh bawa saya ke Monmouth sendirian.
Awak perlu tinggal di Washington, tunjuk yang awak takkan lari.
Saya takkan tinggalkan isteri saya…
Saya boleh bertahan seminggu. Datang selepas semuanya selesai.
SELAMAT PULANG KE ALBANY, ROSCOE CONKLING!
- Roscoe, selamat pulang. - Saya gembira.
William, terima kasih untuk sepanduk.
Sudah tentu.
Orang kampung. Mereka tahu siapa suap mereka.
- Apa? Kenapa gelak? - Kau tak dengar tentang Tom?
Semua orang kecoh.
Kenapa? Dia sangat membosankan.
Khabarnya malam tadi di Delavan House,
pesaing kita tangkap Platt melakukan aktiviti yang menyimpang.
Nakal betul kau, Thomas.
Aku perlu ajar kau.
Aku tak sangka Tom macam itu.
Nampaknya, sesetengah orang tidak boleh diagak.
Gugurkan dia.
Apa?
Dia tak boleh kawal dirinya untuk satu malam pun.
Sekarang perwakilan mengejek dia.
Tak apalah. Dia berseronok saja.
Dia nampak macam badut. Badut dan penipu.
Lelaki begitu takkan diundi kembali ke Senat.
Sama ada kita gugurkan dia,
atau dia akan heret kita sekali, Chester.
Dah 20 tahun kita kenal Tom.
Aku bapa pembaptisan anak-anaknya.
Dia sentiasa sokong kita dan dia kawan kita.
Kau pun tahu, tak ada kawan dalam politik.
Kita buat secara senyap. Tukar namanya untuk pencalonan.
Ganti namanya dengan ahli lain.
Takkanlah semudah itu?
Murtha!
Kau nak pindah ke DC?
Saya…
Bunga sakura…
Bagus. Dah selesai.
Willie, kawan,
selamat datang ke liga besar.
Berambus.
Buat apa-apa saja.
Itu cara kita.
Jadi, apa cerita?
Chester?
Ada masalah?
Mari kita jalan-jalan, Tom.
Kita berdua saja.
Selamat malam, paderi.
Sudah lama saya tidak buat pengakuan,
tapi saya ingin minta sesuatu daripada Tuhan.
Dia sentiasa mendengar.
Cakaplah.
Saya telah diberi tugas,
tugas yang berat dan dahsyat.
Saya tahu ia mesti dilakukan dan saya yang perlu melaksanakannya.
Orang lain tidak sanggup.
Tapi…
Tapi saya takut, paderi.
Saya rasa kejahatan yang menguasai dunia kita.
Saya nampak.
Saya nampak ia berkembang hari demi hari
dan menjangkiti jiwa manusia.
Saya takut jika ia dibiarkan,
kita akan terjerumus ke dalam perang saudara kedua.
Apa erti satu nyawa berbanding ratusan ribu orang lain
yang akan mati jika saya tak bertindak?
Jika saya lemah?
Tuhan yang berikan saya tujuan hidup ini.
Tuan-tuan, undian terakhir.
Lambat betul mereka semua.
Kalau aku, aku pun lambat-lambatkan.
Bukannya selalu senator-senator Podunk
dapat menentukan nasib negara.
Comelnya.
Isteri penggubal undang-undang, bukan?
Mereka tunjuk muka sebelum undian besar.
Julia.
Alamak.
Hentikan undian.
Hentikan undian!
Undian sudah dibuat, Encik Conkling.
Kiraan keseluruhan terakhir.
Tiga puluh empat untuk Senator Roscoe Conkling,
dan 50 untuk Chauncey Depew.
Apa?
Biar betul.
Syukurlah!
SELAMAT PULANG KE ALBANY, ROSCOE CONKLING!
Diam!
Hantar pencalonan kita untuk undian, hantar semuanya! Hantar sekarang!
Crete tersayang…
Nampaknya, entah bagaimana, perjuangan kita dapat diteruskan.
Conkling tidak sengaja singkirkan dirinya daripada Senat.
Kerusi dia dan Tom Platt kini milik kita.
Chauncey Depew untuk New York.
Elbridge Lapham untuk New York.
Apa jadi, Encik Arthur?
Pemungut kita sudah tersingkir.
William H. Robertson.
Masa untuk mengesahkan dan mengerah calon kita
untuk meneruskan agenda yang telah dijanjikan.
Cengkaman Conkling ke atas negara ini akhirnya tamat.
Saya lapang dada buat kali pertama sejak meninggalkan Ohio.
Tapi anak-anak kita tak biar saya duduk diam.
Saya menanti masa sehingga kita bersatu semula.
Sentiasa sama dan selamanya milikmu,
Jim.
Seumur hidup, saya terpaksa pendam kata
dan raikan kemenangan saya secara rahsia.
Saya bertahan lama demi nama saya di atas kertas ini.
Sesuatu yang tidak boleh dinafikan.
Sekarang,
setiap dolar yang dicetak di Amerika akan ada tandatangan lelaki kulit Hitam.
Ia bukan segalanya.
Tapi ia bererti.
Aduhai.
Semua akhbar di negara ini bertanya. Mereka nak tahu bagaimana tuan buat.
Buat apa?
Menang.
Bagaimana tuan seorang diri tumpaskan kuasa paling hebat dalam politik.
Tuan wira.
Apa? Tiada apa-apa dibuat.
Tiga bulan, hampir seratus hari, dan tiada rang undang-undang diluluskan.
Saya banyak habiskan masa dengan politik parti.
Tuan, jika tuan kalahkan Roscoe Conkling…
Saya tak kalahkan, Joe.
Percayalah, kita bertuah kali ini.
Sangat bertuah.
Tapi selagi Amerika masih wujud,
pasti ada ramai lagi seperti Roscoe Conkling.
Pergi ambil cuti beberapa hari.
Selepas itu,
kerja sebenar bermula.
Saya tak sabar.
Saya bangga dengan awak.
Awak di tempat sepatutnya.
STESEN KERETA API POTOMAC
Berseronoklah tengok bunga api dengan isteri awak.
Saya akan sibuk meraikan kejatuhan Conkling.
Harriet halau awak lagi?
Yalah.
Robert, awak setiausaha perang. Awak sepatutnya…
Ayah?
Halang dia!
Tangkap lelaki itu!
Itu dia!
Dia tembak Garfield!
- Tangkap dia! - Dia tembak!
- Tangkap dia! - Di sana!
Berundur!
Saya tembak!
Bawa saya ke penjara!
Sekarang Chester Arthur jadi presiden!
Republik diselamatkan!
- Bawa dia pergi! - Tangkap dia!
Berundur.
Berundur!
- Jauhkan mereka! - Tolonglah, beri dia udara!
Berundur.
Air.
Ambil air.
Saya doktor, Charles Purvis. Ketua pakar bedah Hospital Freedmen.
Jadi, rawat orang kau sendiri.
Ini presiden Amerika Syarikat.
Dia takkan kekal sebagai presiden kalau kau halang aku.
Maaf, Tuan Presiden.
Peluru belum keluar.
Saya rasa awak perlu hantar telegraf kepada Crete.
Suruh mereka cari sel menghadap taman.
Selepas ini, saya suruh Arthur lantik awak sebagai ketua polis.
Awak mesti mahu ini.
Ya Tuhan.
Hebat, bukan?
Pistol kecil saya mengubah haluan sejarah.
Sini!
Sarah, suruh sesiapa jerang air di bawah
untuk kita tuam kakinya segera.
Kita perlukan air mendidih.
- Hospital Freedmen, awak kata? - Betul, tuan.
Tolong pegang ini.
Sebelum itu,
di Kem Barker,
semasa perang.
Saya rasa saya pernah lalu di Barker.
Ya, Tuan Presiden. Saya ingat.
Apa peluang saya?
Tak bagus.
Mungkin satu dalam seratus.
Kalau begitu, kita gunakannya dan usaha sehabis baik.
Tuan-tuan,
saya rasa ada peluang.
Tapi untuk kekalkan harapan itu,
peluru mesti dibuang.
Awak boleh gunakan semua sumber yang ada di seluruh negara.
Saya cuma perlukan prob dan skalpel.
Tak apa, tuan.
Kami akan rawat.
Nampaknya peluru melepasi vertebra lumbar pertama
dan tertanam lebih dalam.
Sudah hampir, saya rasa.
- Doktor? - Terima kasih.
Saya minta semua diam.
Tak apa.
Memang dijangka dia akan pengsan.
Tisu terkoyak atau bekuan darah. Mungkin yang kedua.
Prob ini mencederakan pesakit dan alat tuan tidak dibersihkan.
Ini saat penting.
- Tak boleh bazir masa. - Maafkan saya.
Tuan tahu kajian tentang antisepsis dari Eropah?
Kita bukan di Eropah!
Doktor Purvis,
benda jahat halimunan hanya kepercayaan karut,
bukan sains.
Kaedah yang awak persoalkan
telah menyelamatkan ribuan nyawa dalam perang.
Ia telah terbukti berkesan.
Pendek kata, ini caranya.
Sekarang,
awak benarkan saya untuk meneruskan pemeriksaan?
- Mak rasa dia… - Tidak.
Mak tentu tahu.
Mereka fikir kita pembunuh.
Seluruh negara ini.
Pembunuh ini kata dia buat untuk aku,
kononnya aku kawan dia.
Kita disalahkan.
Boleh kau tutup mulut kau?
Ada orang gila di jalanan yang mahu jadi terkenal.
Siasatan akan dijalankan. Kita selamat.
Presiden kita ditembak hari ini macam anjing liar.
Dia pasti akan mati.
Mungkin dia sudah pun mati sekarang.
Jadi, selepas ini,
proses penggantian bermula.
- Apa? - Jangan kata kau tak terfikir.
- Berebut beberapa kerusi Senat… - Jangan cakap.
Kita bina semula kejayaan di New York di peringkat negara, Arthur.
Tidak.
Aku akan tolak jawatan itu.
Aku tak layak jadi presiden!
Inilah keindahan Amerika, kawan.
Selepas semua yang kita lalui, kau terlalu bebal sampai tak faham
yang kita dapat ganjaran paling tak diduga dalam sejarah?
Berhenti!
Apa masalah kau hari ini?
Sejujurnya, aku pun tak pasti.
Tapi yang pasti, aku tak mahu kongsi kenderaan dengan kau lagi.
Jadi? Kau mahu berjalan kaki sampai ke Washington?
Kadangkala, kita perlu berjalan.
Ya Tuhan.
Suhu hampir 37 darjah, Arthur.
Jantung kau akan berhenti sebatu lagi.
Jangan buat perangai, masuk balik sekarang.
Kau akan lukakan hati aku, Chester.
Tak apalah,
nasib baik tak ada kawan dalam politik.
Anak haram.
Jangan berpaling daripada aku!
Selepas semua yang aku buat untuk kau!
Kau berjaya sebab aku!
Arthur!
Arthur…
Dah sampai. Syukurlah.
Baring. Jangan paksa diri.
Terukkah? Ayah rasa sakit?
Kepala masih berfungsi, sayang.
Cuma badan yang rosak.
Organ utama selamat.
Dr. Bliss hampir jumpa lokasi peluru, jadi apabila ia keluar…
Kita akan selamat.
Okey. Mana budak-budak?
Mereka belum tahu.
Kami uruskan mereka.
Tak apa.
Apa saya nak buat dengan awak?
Seminggu saja saya pergi…
Kita tak ada masa.
Kita perlu buat persiapan.
Tidak.
Saya tak terima.
Saya rasa di semua tempat.
Saya di sini sekarang, saya akan hidupkan awak semula.
Lawan. Awak akan lawan.
Jangan cakap tentang kematian lagi.
WASHINGTON PENJARA DAERAH
Gantung dia!
Guiteau!
Apa yang buat si Guiteau ini tergerak untuk beli senjata?
Fikiran yang gila sukar difahami.
- Dia bersekongkol dengan Conkling? - Tidak.
Conkling mungkin cipta suasana yang mendorong Guiteau,
tapi dia bukan dalangnya.
Saya tahu ini salah, tapi saya nak mereka semua dihukum.
Ini mangsa pertama awak.
Puan Garfield.
Tolonglah, puan.
- Saya mengembara semalaman. - Ya Tuhan.
Bau macam tahi lembu.
Memanglah.
Aku tumpang pedati ladang untuk ke DC.
- Presiden macam mana? Masih hidup? - Ya. Dia sedang berehat.
Syukurlah. Syukur kepada Tuhan.
- En. Arthur. - Saya tak mahu.
Saya tak mahu semua ini.
- Ia cita-cita. Ia… - Chester, bertenang.
Kau naib presiden.
Kau salah. Aku dah berhenti.
Apa maksud kau? Rakyat Amerika sedang takut.
Mereka harapkan kita. Mereka harapkan kau, Chester.
Pergi jahanam!
Aku tak boleh!
Aku tak layak!
Presiden ini percayakan aku, dan aku khianati dia berkali-kali.
Ya Tuhan, hukumlah aku!
Aku cuma lelaki yang keji dan hina!
Dengar sini, Chester Arthur, dan dengar dengan baik!
Waktu genting mampu bangkitkan sifat mulia yang telah lama terpendam.
Kalau awak ada sedikit pun kemuliaan,
inilah masa untuk serlahkannya.
Jadi, apa awak nak buat?
Letak jawatan macam pengecut atau tampil membuat perubahan?
Perubahan. Perubahan, puan.
Saya akan ubah diri saya. Saya bersumpah.
Saya akan ubah diri saya.
Bagus.
Ingat, royalti $25 untuk kegunaan akhbar.
Tapi ada diskaun untuk akhbar tempatan.
Atau mungkin tidak?
Saya mahu tegaskan, saya tiada niat jahat terhadap presiden.
Ia…
Ia keperluan politik yang malang.
Saya cuma ingin menyatukan parti dan menyelamatkan Republik.
Ya, saya tembak dia.
Seperti pemberontak menurunkan bendera.
Ratusan ribu nyawa dikorbankan semasa perang,
dan untuk apa?
Untuk melindungi negara kita yang hebat.
Saya korbankan cuma satu nyawa untuk matlamat yang sama.
Tapi biarlah Tuhan dan rakyat Amerika yang menentukannya.
Untuk konteks tambahan,
bacalah diari saya, The Truth,
yang akan dijual di semua kedai buku.
SATU BULAN KEMUDIAN
AIS FAIRFAX LAKE
Mari kita cuba.
Sedia?
Ini dia.
Baiklah.
Tak apa.
Okey. Tak apa.
Kita cuba lagi esok.
Setiap hari dia semakin lemah.
Sebab pelawat tak henti-henti datang. Mereka beri tekanan kepada dia.
Kita perlu tutup sayap ini untuk orang selain keluarga.
Apabila presiden bercakap,
dia gunakan diafragmanya
yang akan mengganggu hati,
lalu menolak peluru menusuk lebih dalam.
Dia bernafas. Bernafas tak menggerakkan diafragma?
Betul, tapi bernafas sangat lembut.
Bercakap lebih kasar.
Aliran nanah yang sihat.
Saya menulis kepada Chester Arthur.
Dia langsung tak seperti Garfield.
Dia tahu siapa kawannya,
dan siapa yang lebih setia daripada saya
yang mengangkat dia daripada orang biasa menjadi presiden.
Charlie…
Tak lama lagi, orang ramai akan baca buku saya.
Buku kamu?
The Truth.
Ia menjelaskan pemikiran saya yang dapat ubah pendirian penentang tegar.
Ramai penerbit yang minta hak untuk mencetaknya dan saya…
Saya lagakan mereka untuk berunding.
Tapi kamu cakap macam ini satu permainan.
Ya, betul! Memang betul. Ia permainan, ada menang dan kalah.
Sekali dalam hidup saya, saya menang, Franny.
Sudah tentu, semuanya akan berubah
sebab nama saya sudah melonjak
untuk melancarkan The Daily Theocrat.
Saya berjaya, Fran.
Saya buat untuk kita.
Tengok.
Tengoklah ini.
Mereka menulis surat kepada saya setiap hari,
menawarkan saya sokongan dan menjanjikan wang.
Saya takut, saya ingat saya sendirian.
Tapi mereka ada! Mereka sentiasa ada!
Sekarang, mereka keluar beramai-ramai
sebab saya yang beri mereka harapan.
Kakak perlu pergi.
Fran?
- Pengawal? - Franny?
Pengawal!
Terima kasih kerana datang, Profesor Graham Bell.
Bell saja, Encik Brown.
Bawa kami jumpa presiden, mungkin dia masih boleh diselamatkan.
Keseimbangan induksi.
Dicipta untuk mengesan logam dalam sistem
melalui arus elektrik.
- Tainter, hidupkannya. - Ya, Profesor Bell.
Kita tahu peluru ada di sebelah kanannya.
Tuan Presiden, kalau boleh.
Okey.
Saya ada.
Jangan risau, tuan.
Perlahan-lahan.
Saya minta semua orang diam.
Apa yang sedang berlaku?
Awak dengar apa?
Ada yang tak kena.
Kalau berjaya, ia patut berdetik, tapi ini…
Bunyinya sangat laju.
Peluru di sini, di tempat yang kita agak dari dulu.
- Di tepi hati. - Doktor…
Saya dapat dengar.
Bunyinya memang tersekat-sekat?
Tainter, matikannya.
Tidak, sikit lagi.
Saya cuma perlukan…
Dia tak mampu tahan lagi.
Saya takkan kehilangan dia.
- Doktor! - Pegang pesakit.
Dr. Bliss, berhenti.
- Saya doktor di sini. - Letakkan skalpel itu!
Atau aku ambil dan tikam mata kau.
Kenapa, sayang?
Ia logam.
Katil diperbuat daripada spring, ia mungkin mengganggu…
- Kita boleh… - Tidak.
Peluru itu bukan puncanya, sayang.
Ada benda lain dalam tubuh ayah sekarang.
Ayah takkan dapat…
Ayah nak kamu tahu betapa bangganya mak dan ayah terhadap kamu.
Saya tak tahu apa nak buat tanpa ayah.
Sayang,
kamu tak perlukan ayah.
Ingat kata-kata ayah,
kamu, anak ayah yang bijak dan cantik
akan jadi hebat.
Kenapa presiden meninggalkan Washington hari ini?
Dia mahu berada di tepi laut dalam perjalanan ke Monmouth.
Saya doktornya, saya larang.
Saya lihat suami saya dicucuk dan dikelar. Saya sudah mengalah.
Dia mengalah.
Kita hampir jumpa peluru itu.
Pilih kata-kata seterusnya dengan baik, Dr. Bliss.
Saya rasa cukuplah.
Saya tak tahu nak mula dari mana.
Awak akan tahu.
Saya percayakan awak.
Apabila tiba masanya, awak akan tahu.
Semasa kecil, saya mimpikan lautan,
belayar ke tempat tidak diketahui seperti Crusoe.
Impian besar untuk budak yang tak pandai berenang.
Ya, cita-cita saya terlalu besar sejak dulu lagi.
Ya…
Kenapalah saya beri ucapan di Chicago?
Saya tahu apa saya buat
semasa saya naik ke podium itu.
Saya nak mereka kenal saya.
Awak beri ucapan kerana isi hati awak
tak dapat dibendung di Ohio saja.
Awak rasa nama saya akan dikenang dalam sejarah?
Ya, dengan hebat.
Tapi ia akan lebih dikenang dalam hati manusia.
Tak apa.
Saya ada bersama awak sepanjang malam.
Semoga Tuhan mengangkat dia pulang.
Amin.
Peluru itu berpindah ke kiri,
dan terselit di belakang pankreas.
Nampaknya peluru itu tidak menjejaskan mana-mana organ.
Luka itu sembuh sendiri.
Apa yang membunuhnya?
Keracunan septik.
Terbukti dari nanah yang merebak ke seluruh tubuh.
Jangkitan.
Saya tak faham.
Dia boleh pulih secara semula jadi jika peluru itu dibiarkan?
Saya…
Saya rasa kita mungkin tersilap.
Aku dengar Arthur minta kau kekal.
Boleh kau bayangkan,
selepas bertahun-tahun kita berjuang?
Si gemuk itu dapat percuma.
Dia sudah banyak berubah.
Betul.
Lambat-laun, dia mungkin boleh jadi presiden yang baik.
Aku percaya.
Aku tak pasti dia boleh menang pilihan raya 1884.
Kau memang bangsat tak tahu malu.
Jadi, kau tak nak sertai aku?
Anak haram.
Dia curi pelabuhan aku…
dan musnahkan kerjaya aku.
Semoga kita jumpa presiden sepertinya lagi.
Fran?
Franny?
Saya tahu kakak akan datang.
Aku tipu keluarga aku.
Aku cakap aku ada urusan di New York.
Tiada sesiapa tahu aku di sini, kecuali warden.
Tapi aku fikir tentang kau. Aku perlu jumpa kau dulu.
Kita pernah berjumpa, Puan Garfield.
Kita berbual di majlis pelantikan suami puan.
Puan baik hati, dan saya berdoa untuk keluarga puan.
Kalau kau fikir aku mahu doa kau,
kau silap besar.
Aku bukan nak beri keampunan.
Aku fikirkan soalan terakhir yang dia tanya.
Dia kata, "Awak rasa nama saya akan dikenang?"
Itu soalan yang baik.
Aku jawab, sejarah akan mengingati dia.
Tapi aku rasa
pelik apabila mengucapkannya kerana aku…
Aku tidak percaya.
Kata-kata terakhir aku bohong semata-mata.
Sebab realitinya, aku tahu sejarah
tidak akan mengingati dia.
Tiada sebab untuk ingat.
Paling-paling pun, nota kaki saja.
Sekadar trivia.
"Kau ingat siapa nama dia?
Yang ditembak tiga bulan selepas menjadi presiden?"
Mereka takkan kenal dirinya yang sebenar.
Wira yang bertempur habis-habisan.
Yang tulis puisi cinta dalam bahasa Latin yang direka.
Yang buat dirian kepala dan menyanyikan lagu
untuk lihat anak-anak ketawa.
Tidak.
Tiada sesiapa akan kenal lelaki itu.
Amerika mungkin meratapinya hari ini, tapi mereka akan lupa.
Aku boleh rasa memorinya semakin pudar.
Walaupun sekarang.
Lambat-laun, dia sekadar potret di dinding.
Ditelan sejarah.
Tapi…
kau pun sama.
Ini takdir kau juga.
Tapi untuk kau, takkan ada potret.
Kanak-kanak takkan tahu nama kau.
Puan tak tahu apa-apa.
Aku tahu.
Malah, aku akan pastikannya.
Aku dengar kau tulis buku.
Aku akan pastikan ia terkubur.
Selagi ada orang yang masih peduli.
Kau tak ada suara selepas meninggalkan dunia ini.
Aku akan padam kau,
macam kau padam insan yang aku paling sayang.
Tidak. Tak boleh, puan tak ada hak.
Aku dah buat, Encik Guiteau.
Aku datang sebab aku nak kau tahu,
semasa kau berjalan ke tali gantung,
mereka akan lupakan kau.
Tunggu.
Tunggu!
Saya tersepak tiang tali gantung.
Anakku…
dari Matius 10, ayat 28,
"Jangan takut akan mereka yang membunuh jasad,
tetapi tidak berkuasa memusnahkan jiwa.
Takutilah Dia yang berkuasa memusnahkan
jasad dan jiwa di dalam neraka."
Juga dalam Matius,
"Kecuali kamu menjadi seperti kanak-kanak kecil,
kamu tidak akan masuk ke dalam kerajaan Syurga."
Aku akan berjumpa Tuhan
Aku sangat gembira
Syukurlah, hallelujah!
Syukurlah, hallelujah…
Aku selamatkan partiku
Aku selamatkan tanah airku
Aku akan berjumpa Tuhan
Aku sangat gembira
Syukurlah.
Tuan.
Terima kasih.
Chester Arthur meluluskan reformasi perkhidmatan awam
yang membentuk kerajaan kita sehingga hari ini.
Dia bersara selepas satu penggal dan meninggal dunia pada tahun berikutnya.
James Blaine kalah kepada Grover Cleveland pada tahun 1884.
Dia menamatkan kuasa parti selama 24 tahun yang dimulakan Lincoln.
Roscoe Conkling hilang daripada politik.
Dia mati semasa berjalan pulang dalam Ribut Salji Besar 1888.
Autopsi ke atas otak Charles Guiteau tidak memberi keputusan jelas.
Ia disimpan dan akhirnya dilupakan.
CHARLES J. GUITEAU OTAK
Mollie Garfield dan Joe Brown berkahwin di anjung depan yang dibina ayahnya.
Lucretia Garfield hidup 37 tahun selepas pemergian suaminya.
Terjemahan sari kata oleh Liyana Osman